
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35


U  I M E  R E P U B L I K E  H R V A T S K E 

R J E Š E NJ E

Trgovački sud u Zadru, OIB: 39670464653, po sutkinji Tini Grgas, na prijedlog sudskog savjetnika Krešimira Torbarine, povodom zahtjeva Financijske agencije, Regionalnog centra Splita, Podružnice Zadar, Ivana Danila 4, Zadar od 16. studenog 2016. za provedbu skraćenoga stečajnog postupka nad dužnikom ZRMANJA VELEBIT d.o.o. sa sjedištem u Obrovcu, Obala hrvatskog časnika Senada Župana 1, OIB: 57882307314, 26. travnja 2017.  

r i j e š i o  j e

I. Obustavlja se skraćeni stečajni postupak nad dužnikom ZRMANJA VELEBIT d.o.o. sa sjedištem u Obrovcu, Obala hrvatskog časnika Senada Župana 1, OIB: 57882307314.

II. Po pravomoćnosti ovog rješenja, sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 
Obrazloženje

Postupajući po zahtjevu Financijske agencije, Regionalnog centra Split, Podružnice Zadar od 16. studenog 2016. za provedbu skraćenoga stečajnog postupka nad uvodno označenim dužnikom, oglasom ovog suda od 27. veljače 2017. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka nad dužnikom, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 
U propisanom roku osoba ovlaštena za zastupanje dužnika po zakonu podnijela je sudu javnobilježnički ovjerovljen popis imovine i obveza iz kojeg proizlazi da dužnik ima imovinu. U propisanom roku vjerovnici  Republika Hrvatska, Ministarstvo financija, Porezna uprava, Područni ured Dalmacija, Privredna banka Zagreb d.d., Zagreb, Radnička cesta 50, OIB: 02535697732, Interijeri more d.o.o., Bibinje, Mirkovi 8, OIB: 70926298073, Knežević-CO, Poličnik, Poslovna zona Grabi bb, OIB: 71735311445, dostavili su ovom sudu prijedloge za otvaranje stečaja nad dužnikom kuna kojim su učinili vjerojatnim postojanje svoje tražbine i imovine dužnika. 
Slijedom navedenog, razvidno je da u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja.  


U Zadru 26. travnja 2017.



Sudski savjetnik						                                     Sutkinja
Krešimir Torbarina			                                                                        Tina Grgas


UPUTA O PRAVNOM LIJEKU:
	Protiv ovog rješenja može se izjaviti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 

DNA:
· FINA, RC Split, Podružnica Zadar e-Oglasna ploča  
· e-Oglasna ploča suda 
· U spis






